Source: https://ispis.sk/judikatura/KSKE/8Sd80/2011
Timestamp: 2020-04-06 21:51:24+00:00
Document Index: 3332480

Matched Legal Cases: ['§ 212', '§ 215', '§ 244', '§ 250', '§ 250', 'súd ', 'súd ', '§ 215', 'súd ']

KSKE 8 Sd 80/2011 - iSpis
iSpis Judikatúra – KSKE 8 Sd 80/2011
KS v Košiciach, dátum 24.01.2012, sp.zn. KSKE 8 Sd 80/2011
§ 212 ods. 1 zákona č. 461/2003 § 215 ods. 1 OSP § 244 OSP § 250l ods. 1 OSP § 250p OSP
Súd: Krajský súd Košice Spisová značka: 8Sd/80/2011 Identifikačné číslo súdneho spisu: 7011201058 Dátum vydania rozhodnutia: 25. 01. 2012 Meno a priezvisko sudcu, VSÚ: JUDr. Eva Styková ECLI: ECLI:SK:KSKE:2012:7011201058.1
Uznesenie Krajský súd v Košiciach v právnej veci navrhovateľa: L. W., I.. XX.XX.XXXX, Z. E. XXX, XXX XX L., proti odporkyni: M. B., Ú. Z., U.. XX. F. Č.. X, XXX XX Z., o preskúmanie rozhodnutia č. XXXXXXX XXX X zo dňa 08.08.2011, takto
Navrhovateľ sa opravným prostriedkom, doručeným Sociálnej poisťovni- ústredie dňa 17.10.2011 (odoslaným poštou na prepravu zo M. I. O. dňa 14.10.2011) , domáhal preskúmania rozhodnutia odporkyne č. XXXXXXX XXX X zo dňa 08.08.2011. Navrhovateľ odporkyni zároveň zaslal doklad preukazujúci pokračovanie vo vysokoškolskom štúdiu zo dňa 30.08.2011.
Navrhovateľ predmetné rozhodnutie, proti ktorému smeroval jeho opravný prostriedok, prevzal dňa 06.09.2011 a 30 - dňová lehota na podanie opravného prostriedku proti rozhodnutiu odporcu začala plynúť dňom 07.09.2011. Posledný deň lehoty na podanie odvolania pripadol na deň 06.10.2011.
Odvolanie sa podáva na organizačnej zložke Sociálnej poisťovne, ktorá napadnuté rozhodnutie vydala. Odvolanie možno podať v lehote do 30 dní odo dňa oznámenia rozhodnutia. (ustanovenie § 215 ods. 1 a 2 zákona o sociálnom poistení)
Navrhovateľ opravný prostriedok odoslal poštou na Sociálnu poisťovňu- ústredie dňa 14.10.2011 a teda opravný prostriedok podal oneskorene, keďže dňa 07.10.2011 sa uvedené rozhodnutie odporkyne stalo právoplatným.
Nad rámec uvedeného krajský súd poznamenáva, že na základe potvrdenia o štúdiu na J. O. G. G. U. O. Ko v akademickom roku 2011/2012 zo dňa 30.08.2011 odporkyňa následne vydala rozhodnutie č. XXXXXXX XXX zo dňa 27.10.2011, ktorým bola navrhovateľovi uvoľnila výplatu sirotského dôchodku odo dňa 12.09.2011 v sume 25,90 eur mesačne.